Maughold av Man

Maughold av Man, også skrevet som Macaille, Maccaldus, Machalus, Machaoi, Machella, Maghor, Mawgan, Maccul, Macc Cuill (død 488 e.Kr.) er feiret som Mans skytshelgen. Tradisjonen vil ha det til at han var en irsk prins og høvding for en bande av røvere inntil han ble konvertert til kristendommen av ingen andre enn Sankt Patrick av Irland.Saint Maughold 

Maughold trakk seg tilbake på Man etter en sjøreise, enten for å unngå verdens fristelser eller for at Patrick hadde sendt ham til Man som biskop. Et sagn forteller at Patrick straffet ham ved å plassere ham i en fiskebåt uten årer (et tilsvarende sagn fortelles om irske Sunniva av Selja), som i overført betydning betyr å hengi seg til Guds nåde eller unåde.St. Patrick Catholic Church: Saint of the Day

 Døpt av Sankt Patrick 
En lokal legende om hvorfor Patrick ønsket å straffe den da hedenske Maughold forteller at Maughold forsøkte å spille Patrick en spøk. I henhold til denne fortellingen skal Maughold ha plassert en levende mann i likskrud og tilkalte deretter Patrick for å gjenopplive den påståtte døde mannen. Patrick kom, la en hånd på likskrudet og gikk igjen. Da Maughold og hans venner åpnet likeskrudet oppdaget de at mannen hadde dødd i mellomtiden. En av Maugholds venner, en fyr ved navn Connor, gikk til Patricks leir og ba om unnskyldning på vegne av ham.

Patrick kom da tilbake og døpte alle mennene som var samlet. Deretter velsignet han den døde mannen som straks ble levende igjen, og så døpt. Patrick kritiserte Maughold, og sa at han burde hjelpe sine menn å leve gode liv, og krevde at han måtte gjøre opp for sine synder.

 Eremitt på Man 
Maughold lot seg da drive med vinden til Man hvor to av Patricks disipler allerede drev misjonering, Romulus og Conindrus (irsk Romuil og Conindri).

Fra å være en blodtørstig sjørøver levde han et eksemplarisk, asketisk liv som misjonær og eremitt på Man, og han etterfulgte Romuil og Conindri da han ble valgt til biskop av folket på Man for sin hellighet.

Det er få mirakler som har overlevd etter Maughold, unntatt sagnet om Maugholds brønn, en bortimot oversett brønn hvor noen få steiner danner et kvadrat, og etter sigende skal Maughold ha velsignet brønnen og den fikk legende kraft. I mange år var det en skikk for de innfødte å gjøre en pilegrimsreise i august for drikke brønnens vann.St Maughold's Well Den første beskrivelsen av brønnen er datert til 1000-tallet.Oliver, J. R.: Ancient churches of the Isle of Man, prior to the Middle ages, Ecclesiastical History, Manx Soc vol 15, 1868

Hans navn er knyttet til det eneste før-norrøne klosteret i den nordøstlige delen av Man, øst for Ramsey. Fra dette eller helgenen selv kommer tallrike stedsnavn som Maughold Head, Kirk Maughold, landsbyen og kommunen Maughold, St Maughold's Well (Maugholds brønn) og St Maughold's Cross, et stort, stående kors på rundt 2 meter med utskjæringer av bibelske scener og interessant nok Mans våpenskjold, triskele. Ved landsbykirken i Maughold er det en stor samling av stående steinkors, også av norrøn opprinnelse. De fleste av disse er gjort fra 1000-tallet og senere.

 Legende 
Det finnes kun indirekte bevis for når kristendommen ble innført på Man da det var ingen samtidige nedtegnelser om kirkens aktiviteter på Man i tiden før 1134. Antagelig erstattet den nye religionen de gamle skikkene gradvis i tiden fra 500-tallet til 600-tallet. Det meste om Sankt Maughold er derfor av legendarisk opprinnelse, men stedsnavn og folkeminne på Man om ikke beviser så henviser til irsk misjonsvirksomhet. En del av hans figur synes å være avledet fra irsk førkristen mytologi om helten Mac Cuill fra Tuatha de Danaan. Maughold synes ikke å være et norrønt navn, og er antagelig gælisk, men ikke stavet fonetisk mansk-gælisk. Det kan være fra Maug, slette eller eng, + Allt a burn, en eng etter sviing, i henhold til én antagelse.Maughold Head Lighthouse Maughold kan kanskje identifiseres med irske biskop Mac Caille av Brig-Ele, som feires 25. april i irsk martyrologi.Stories of the Offaly Saints , jfr. oppslagsord «Maughold, Saint» i MacKillop, James (2004): A Dictionary of Celtic Mythology Sankt Maughold ble lenge feiret i den kristne kalender den 27. april, og hans dødsdato er tilskrevet år 488.

 Referanser 

 Eksterne lenker 
 St. Maughold’s Well
 The Legend of St. Maughold
 Folk-lore of the Isle of Man
 Maughold Kids Stories Irish culture and customs

Kategori:Britiske helgener
Kategori:Religion på Man
Kategori:Dødsfall i 488
Kategori:Fødselsdato ukjent